Diari Oficial de la Generalitat Valenciana


Sumari del DOGV 4005, del 23-05-2001 (2001/4696)

RESOLUCIÓ de 30 d'abril de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que concedeix l'acreditació a l'Hospital Comarcal de la Ribera d'Alzira per fer trasplantaments de vàlvules cardíaques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4005

Data del DOGV
:   23-05-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/4696


Data del document
:   30-04-2001

Organisme emissor
:   Conselleria de Sanitat

Tipus de document
:   Resolució

Descriptors 

:   * Alzira
    * establiment hospitalari
    * trasplantament d'òrgans

RESOLUCIÓ de 30 d'abril de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que concedeix l'acreditació a l'Hospital Comarcal de la Ribera d'Alzira per fer trasplantaments de vàlvules cardíaques. [2001/X4696]
  
Vista la sol·licitud d'acreditació de l'Hospital Comarcal de la Ribera d'Alzira (València) per fer trasplantaments de vàlvules cardíaques.
  
Antecedents de fet
  
Primer. El senyor Alberto de Rosa Torner, director gerent de l'Hospital Comarcal de la Ribera, en representació de l'Hospital Comarcal de la Ribera, d'Alzira (València) va presentar la sol·licitud d'acreditació d'aquest centre per fer trasplantaments de vàlvules cardíaques.
  
Segon. El Servei de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, ha informat favorablement sobre l'acreditació sol·licitada.
  
Tercer. La Direcció Territorial de Sanitat de València ha comprovat que el centre té tots els requisits per a aquesta acreditació.
  
Fonaments jurídics
  
Primer. La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent segons el que disposen l'Ordre d'11 de desembre de 1992 de la Conselleria de Sanitat i Consum i els decrets 27/1987, de 30 de març, i 87/1999, de 30 de juliol, en relació amb el punt primer de l'apartat g) de l'article 14 del Reial Decret 278/1980, de 25 de gener.
  
Segon. S'ha complit el que estableix l'article 24.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Concedir l'acreditació per fer trasplantaments de vàlvules cardíaques a l'Hospital Comarcal de la Ribera d'Alzira, situat a la carretera Alzira - Corbera, km 1, d'Alzira (València). Aquesta acreditació serà vàlida durant un període de cinc anys a partir de la data d'aquesta resolució.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servei de Trasplantaments de la Comunitat Valenciana, adscrita a la Direcció General per a la Prestació Assistencial de la Conselleria de Sanitat.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant del conseller de Sanitat, en el termini d'un mes comptador des de l'endemà de la data de la notificació.